આણંદ શહેરમાં કાતીલ ઠંડીના કારણે ગરીબો, શ્રમીકો અને ભીક્ષુકોની હાલત કફોડી થાય છે ત્યારે તેઓને ઠંડી સામે રક્ષણ મળે તે માટે મહાવીર ઝુંપડપટ્ટી પાસેની ખુલ્લી જગ્યામાં નગરપાલિકા દ્વારા રેનબસેરાનું નિર્માણ કરવામાં આવ્યું છે અને મોટાભાગનું કામ પુર્ણ થઈ ગયું છે તેમજ હંગામી ધોરણે તુલસી ગરનાળા પાસે આવેલ કોમ્યુનિટી હોલમાં રેન બસેરા બનાવવામાં આવ્યું છે અને નગરપાલિકાના અર્બન ડેવલોપમેન્ટ વિભાગના કર્મચારીઓ દ્વારા ફુટપાથ પર અને ખુલ્લામાં સુઈ રહેતા શ્રમિકોને આ રેન બસેરામાં આશ્રય લેવા માટે અપીલ કરવામાં આવી છે.